MONIQUE KOM KUIER IN DELAREYVILLE
Saterdag is MoniQue in aksie by die Generaal Delareyville-fees in Delareyville. Sy sal 15:00 die middag in aksie wees!
AMPIE BY OUTJO WILDSFEES
Vrydagaand is Ampie in aksie by die jaarlikse Outjo Wildsfees in Namibië. As jy naby is kom loer in en kuier saam!
WILLEM BOTHA OP NUWE VROUEKEUR VOORBLAD
Het jy al die nuutste uitgawe van Vroukeur aangeskaf? Kyk uit vir die uitgawe nou landswyd beskikbaar met Willem Botha op die voorblad!
WILLEM WEN GEWILDSTE FIESTA AANBIEDER
Baie geluk aan Willem Botha met sy 2de Fiestas-toekenning as kykNET se Gewildste Fiesta Aanbieder. Ons is baie trots op jou! Wie weet dalk het jy sommer eendag jou eie geselsprogram op die kassie.
EMO & WILLEM OP DIE BANK
Die grapjas en baie talentvolle Emo Adams het met Willem Botha gesels oor alles wat vir hom voorlê vanjaar. Kyk die video by onderhoud.co.za en lag lekker saam!
JAY IN DRAKENSBERGE
Was jy al in die asemrowende Drakensberge? Môreaand is Jay in aksie by ‘n privaat funksie in hierdie idilliese gebied. Ons is lekker jaloers!
SKAKEL IN VIR JUKEBOX VANAAND
Vanaand vanaf 19:30 kan jy weer voor die kassie inskuif vir Pieter Koen en die Juekbox-span. Slegs op kyKNET en kykNET Musiek – kanaal 144 en 146 op DStv. Versoek jou gunsteling video of Skype sommer met Pieter lewendig in die ateljee.
PREMIERE VAN FRENCH TOAST
Dis vanaand die premiere van die plaaslike fliek, French Toast, in Hartebeespoortdam. Pieter Koen en vroulief gaan inloer vir die premiere. Kyk uit vir die rolprent vanaf die vervaardiger van Liefling en Pretville in ‘n rolprentteater naby jou!
WILLEM BOTHA VERJAAR VANDAG!
Baie geluk aan ons eie Willem Botha wat vandag verjaar! Hoop die nuwe lewensjaar is propvol drome wat bewaarheid word. Geniet jou dag en hoop jy partytjie lekker!
ADAM TAS BY KKNK
Willem Botha het as aanbieder vir onderhoud.co.za ook by Adam Tas gekuier tydens vanjaar se ABSA KKNK in Oudtshoorn waat hy vyf uitverkoopte vertonings gehad het. Om die video en meer te sien loer op YouTube onder onderhoud.co.za